ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କ୍ରମାଗତ ତୃତୀୟ ଦିନରେ ଭାରତରେ 90 ହଜାରରୁ ଅଧିକ ସୁସ୍ଥ
● ମୋଟ ସୁସ୍ଥଙ୍କ ସଂଖ୍ୟା 44 ଲକ୍ଷ ଛୁଇଁବ, ଯାହାକି ବିଶ୍ୱରେ ସର୍ବାଧିକ
● ଭାରତର ସୁସ୍ଥ ହାର 80%ର ମାଇଲଖୁଣ୍ଟ ଅତିକ୍ରମ କଲା
ଭାରତରେ ଜାତୀୟ ସୁସ୍ଥତା ହାର 80%ର ମାଇଲଖୁଣ୍ଟକୁ ଅତିକ୍ରମ କରିଛି । ପ୍ରତିଦିନ ସୁସ୍ଥଙ୍କ ସଂଖ୍ୟା ବୃଦ୍ଧି ପାଉଥିବା ବେଳେ କ୍ରମାଗତ ତୃତୀୟ ଦିନରେ ଭାରତରେ 90 ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 93,356 ଜଣ ଆକ୍ରାନ୍ତ ଡିସଚାର୍ଜ ହୋଇଛନ୍ତି ।
12ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରେ ଜାତୀୟ ହାରଠାରୁ ଅଧିକ ସୁସ୍ଥ ହୋଇପାରିଛନ୍ତି ।
79% ନୂତନ ସୁସ୍ଥ କେବଳ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ହୋଇଛନ୍ତି ।
ଭାରତରେ ଆଜି ପର୍ଯ୍ୟନ୍ତ ମୋଟ ସୁସ୍ଥଙ୍କ ସଂଖ୍ୟା 44 ଲକ୍ଷ ପାଖାପାଖି । ସୁସ୍ଥ ସଂଖ୍ୟାରେ ଭାରତ ବିଶ୍ୱରେ ଏକ ନମ୍ବରରେ ଅଛି । ବିଶ୍ୱର ମୋଟ ସୁସ୍ଥଙ୍କ ମଧ୍ୟରେ 19% ଭାରତରୁ ରହିଛନ୍ତି ।
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ସିଆଇଟିଇଏସ୍ ସିଓପି -19 : ଭାରତର ହସ୍ତତନ୍ତ ରପ୍ତାନିକାରୀଙ୍କୁ ବଡ଼ ଆଶ୍ବସ୍ତି
ମୁଖ୍ୟାଂଶ:
- ଡଲବର୍ଜିଆ ସିସୁ  ଭିତ୍ତିକ ଉତ୍ପାଦ ରପ୍ତାନି ପାଇଁ ନିୟମ କୋହଳ, ରପ୍ତାନିକୁ ମିଳିବ ପ୍ରୋତ୍ସାହନ
- ଭାରତର ଆଗ୍ରହକ୍ରମେ ରପ୍ତାନି ପାଇଁ ନିୟମ ସହଜ ହୋଇଛି
କନ୍ଭେନସନ ଅନ୍ ଇଣ୍ଟରନାସନାଲ୍ ଟ୍ରେଡ୍ ଇନ୍ ଏନଡେଞ୍ଜର୍ଡ ସ୍ପେସିସ୍ ଅଫ୍ ୱାଇଲ୍ ଫୌନା ଆଣ୍ଡ ଫ୍ଲୋରା ର ପକ୍ଷମାନଙ୍କର ସମ୍ମିଳନୀର ଉନବିଂଶତମ ବୈଠକ ପାନାମା ଠାରେ 14 ରୁ 25 ନଭେମ୍ବର 2022 ମଧ୍ୟରେ ଅନୁଷ୍ଠିତ ହେଉଛି।
ଶିଶମ ବା ଡାଲବର୍ଜିଆ ସିସୁ ସମ୍ମିଳନୀର ଆପେଣ୍ଡିକ୍ସ II ରେ ଅନ୍ତର୍ଭୂକ୍ତ ହୋଇଛି, ଯାହା ଦ୍ବାରା ଏହି ପ୍ରଜାତିର ବ୍ୟବସାୟିକ କାରବାର ପାଇଁ ସିଆଇଟିଇଏସ୍ ନିୟମାବଳୀ ଅନୁସରଣ କରିବା ଆବଶ୍ୟକ। ବର୍ତ୍ତମାନ ସୁଦ୍ଧା 10 କିଲୋଗ୍ରାମରୁ ଅଧିକ ଓଜନର ପ୍ରତ୍ୟେକ ସାମଗ୍ରୀ ସିଆଇଟିଇଏସ୍ ଅନୁମତି ଆବଶ୍ୟକ କରେ। ଏହି ପ୍ରତିବନ୍ଧକ ଯୋଗୁଁ ଭାରତରୁ ଡାଲବର୍ଜିଆ ସିସୁରୁ ନିର୍ମିତ ଆସବାବପତ୍ର ଏବଂ ହସ୍ତତନ୍ତ ରପ୍ତାନି ତାଲିକା ପୂର୍ବରୁ ବାର୍ଷିକ ପ୍ରାୟ 1000 କୋଟି ଭାରତୀୟ ଟଙ୍କା  ରୁ 500-600 କୋଟି ଭାରତୀୟ ଟଙ୍କା  କୁ ହ୍ରାସ ପାଉଛି। ଡାଲବର୍ଜିଆ ସିସୁ ଉତ୍ପାଦର ରପ୍ତାନିରେ ହ୍ରାସ ଏହି ପ୍ରଜାତି ସହିତ କାମ କରୁଥିବା ପ୍ରାୟ 50,000 କାରିଗରଙ୍କ ଜୀବିକା ଉପରେ ପ୍ରଭାବ ପକାଇଛି |
ତେବେ ଭାରତର ଉଦ୍ୟମରେ ବର୍ତ୍ତମାନର ବୈଠକରେ ଫର୍ଣ୍ଣିଚର ଏବଂ ହସ୍ତତନ୍ତ ସାମଗ୍ରୀ ପରି ଶିଶମ  ସାମଗ୍ରୀର ପରିମାଣ ସ୍ପଷ୍ଟ କରିବାକୁ ଏକ ପ୍ରସ୍ତାବ ଉପରେ ବିଚାର କରାଯାଇଥିଲା। ଭାରତୀୟ ପ୍ରତିନିଧୀଙ୍କ ଦ୍ବାରା ନିରନ୍ତର ବିଚାର ବିମର୍ଶ ପରେ, ଏଥିରେ ସହମତ ହେଲା ଯେକୌଣସି ସଂଖ୍ୟକ ଡାଲବର୍ଜିଆ ସିସୁ କାଠ-ଆଧାରିତ ଆଇଟମ୍ ସିଆଇଟିଇଏସ୍ ଅନୁମତି ବିନା ସିଙ୍ଗିଲ୍ କନସାଇନମେଣ୍ଟ ଭାବରେ ରପ୍ତାନି ହୋଇପାରିବ ଯଦି ଏହି ସାମଗ୍ରୀର ପ୍ରତ୍ୟେକ ଭିନ୍ନ ସାମଗ୍ରୀର ଓଜନ 10 କିଲୋଗ୍ରାମରୁ କମ୍ ଥାଏ। ଅଧିକନ୍ତୁ, ଏହା ସହମତ ହୋଇଥିଲା ଯେ ପ୍ରତ୍ୟେକ ଆଇଟମର ଶୁଦ୍ଧ ଓଜନ ପାଇଁ କେବଳ କାଠକୁ ବିଚାର କରାଯିବ ଏବଂ ଉତ୍ପାଦରେ ଧାତୁ ଇତ୍ୟାଦିରେ ବ୍ୟବହୃତ ଅନ୍ୟ କୌଣସି ବସ୍ତୁକୁ ଅଣଦେଖା କରାଯିବ। ଭାରତୀୟ କାରିଗର ଏବଂ ଆସବାବପତ୍ର ଶିଳ୍ପ ପାଇଁ ଏହା ଏକ ବଡ଼ ପଦକ୍ଷେପ।
ପୃଷ୍ଠଭୂମି:
ସୂଚନାଯୋଗ୍ୟ ଯେ 2016 ରେ ଦକ୍ଷିଣ ଆଫ୍ରିକାର ଜୋହାନ୍ସବର୍ଗରେ ହୋଇଥିବା କନଫରେନ୍ସ ଅଫ୍ ପାର୍ଟିସ୍  ର 17ତମ ବୈଠକରେ ସମସ୍ତ ପ୍ରଜାତିର ଜେନସ୍ ଡାଲବର୍ଜିଆକୁ ସମ୍ମିଳନୀର ଆପେଣ୍ଡିକ୍ସ II ରେ ଅନ୍ତର୍ଭୁକ୍ତ କରାଯାଇଥିଲା, ଯାହା ଦ୍ବାରା ପ୍ରଜାତିର ବାଣିଜ୍ୟ ପାଇଁ ସିଆଇଟିଇଏସ୍ ନିୟମାବଳୀ ଅନୁସରଣ କରିବାକୁ ପଡିବ। ଭାରତରେ ଡାଲବର୍ଜିଆ ସିସୁ  ପ୍ରଜାତି ପ୍ରଚୁର ପରିମାଣରେ ମିଳିଥାଏ ଏବଂ ଏହା ବିଲୁପ୍ତପ୍ରାୟ ପ୍ରଜାତି ଭାବରେ ପରିଗଣିତ ହୁଏ ନାହିଁ | ଆଲୋଚନା ସମୟରେ ଏହା ଦଳଗୁଡିକ ଦ୍ବାରା ସ୍ବୀକାର କରାଯାଇଥିଲା ଯେ ଡାଲବର୍ଜିଆ ସିସୁ ଆଦି ବିପଦପୂର୍ଣ୍ଣ ପ୍ରଜାତି ନୁହନ୍ତି। ଅନ୍ୟପକ୍ଷରେ, ଡାଲବର୍ଜିଆର ବିଭିନ୍ନ ପ୍ରଜାତିର ସମାପ୍ତ ରୂପରେ ପୃଥକ କରିବାରେ ଆହ୍ବାନ ଗୁଡିକ ବିଷୟରେ ଚିନ୍ତା ପ୍ରକଟ କରାଯାଇଥିଲା। ବିଶେଷକରି କଷ୍ଟମ୍ସ ପଏଣ୍ଟରେ ଡାଲବର୍ଜିଆର ସମାପ୍ତ କାଠକୁ ପୃଥକ କରିବା ପାଇଁ ଉନ୍ନତ ବୈଷୟିକ ଉପକରଣର ବିକାଶ ପାଇଁ ଏକ ଜରୁରୀ ଆବଶ୍ୟକତା ରହିଛି ବୋଲି ଦେଶଗୁଡିକ ପ୍ରକାଶ କରିଛନ୍ତି। ଏହି ଦିଗକୁ ବିଚାର କରି ଏବଂ ସମାପ୍ତ କାଠକୁ ପୃଥକ କରିବା ପାଇଁ ଏକ ସ୍ପଷ୍ଟ ପ୍ରଯୁକ୍ତିର ଅନୁପସ୍ଥିତିରେ, ସିଓପି ସିଆଇଟିଇଏସ୍ ଆପେଣ୍ଡିକ୍ସ: II ରୁ ପ୍ରଜାତିଗୁଡିକ ଅଣତାଲିକାଭୁକ୍ତ କରିବାକୁ ରାଜି ହେଲେ ନାହିଁ। ତଥାପି, ପ୍ରତ୍ୟେକ ବସ୍ତୁର ଓଜନ ଦୃଷ୍ଟିରୁ ଦିଆଯାଇଥିବା ଆଶ୍ବସ୍ତି ଭାରତୀୟ କାରିଗର ସମ୍ପ୍ରଦାୟର ସମସ୍ୟାକୁ ବହୁ ପରିମାଣରେ ସମାଧାନ କରିବ ଏବଂ ସେମାନଙ୍କ ଦ୍ୱାରା ଉତ୍ପାଦିତ ସାମଗ୍ରୀର ରପ୍ତାନିରେ ଏକ ବଡ଼ ସହାୟତା ପ୍ରଦାନ କରିବ।
BS/ PS
(Visitor Counter : 109
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
କୃଷି କ୍ଷେତ୍ରରେ ସହଯୋଗ ପାଇଁ ଫିଜି-ଭାରତ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଭାରତ-ଫିଜି କୃଷି ସହଯୋଗ ବୁଝାମଣାପତ୍ରକୁ ଅନୁମୋଦନ କରାଯାଇଛି । ଏହି ବୁଝାମଣାପତ୍ର ଅନୁସାରେ କୃଷି ଏବଂ ତତ୍ସଂକ୍ରାନ୍ତ କ୍ଷେତ୍ରରେ ଦୁଇଦେଶର କୃଷକଙ୍କ ମଧ୍ୟରେ ସହଯୋଗ ଏବଂ ସେମାନଙ୍କ କଲ୍ୟାଣ ପାଇଁ ଉଭୟ ଦେଶ ମିଳିତଭାବେ କାର୍ଯ୍ୟ କରିବେ । ଦୁଇପକ୍ଷ ଯେଉଁ ଯେଉଁ କ୍ଷେତ୍ରରେ ସହଯୋଗଭିତ୍ତିରେ କାମ କରିବେ ସେଗୁଡିକ ହେଲା- ସଂପୃକ୍ତ କ୍ଷେତ୍ରର ଗବେଷକ, ବୈଜ୍ଞାନିକ ବିଶେଷଜ୍ଞ ଓ ବୈଷୟିକବିତ୍ଙ୍କ ମଧ୍ୟରେ ଆଦାନପ୍ରଦାନ, ଟେକ୍ନୋଲଜି ହସ୍ତାନ୍ତରଣ ପ୍ରକ୍ରିୟାର ପରିସର ବୃଦ୍ଧି, କୃଷି ଭିତ୍ତିଭୂମି ସ୍ଥାପନ, ତାଲିମ ମାଧ୍ୟମରେ ମାନବ ସମ୍ବଳର ବିକାଶ, ଚାଷୀମାନଙ୍କୁ ନେଇ ଆଲୋଚନାଚକ୍ର ଓ କର୍ମଶାଳା, ଘରୋଇ କ୍ଷେତ୍ରରେ ମିଳିତ ଉଦ୍ୟୋଗକୁ ପ୍ରୋତ୍ସାହନ, ବିପଣନ ଓ ମୂଲ୍ୟ ମିଶ୍ରଣକୁ ପ୍ରୋତ୍ସାହିତ କରିବା ପାଇଁ ପୁଞ୍ଜି ନିବେଶ, କୃଷିଜାତ ସାମଗ୍ରୀର ସିଧାସଳଖ କାରବାର ଏବଂ ଦୁଇଦେଶ ମଧ୍ୟରେ ଏକ କାର୍ଯ୍ୟକାରୀ ଗୋଷ୍ଠୀ ସ୍ଥାପନ କରିବା ଆଦି ଅନ୍ତର୍ଭୁକ୍ତ । ଯେଉଁଦିନ ଏହି ଚୁକ୍ତି ସ୍ୱାକ୍ଷରିତ ହେବ ସେହି ତାରିଖଠାରୁ ଏହା ୫ ବର୍ଷ ପର୍ଯ୍ୟନ୍ତ ବଳବତ୍ତର ରହିବ । ଏଥିପାଇଁ ଗଠିତ ହେବାକୁ ଥିବା ଯୁଗ୍ମ କାର୍ଯ୍ୟକାରୀ ଗୋଷ୍ଠୀର ବୈଠକ ପ୍ରତି ୨ ବର୍ଷ ଅନ୍ତରରେ ଉଭୟ ଭାରତ ଓ ଫିଜିରେ ବସିବ । ଏହି ଗୋଷ୍ଠୀ ଉପରେ ବୁଝାମଣପତ୍ରର କାର୍ଯ୍ୟକାରିତା ଦାୟିତ୍ୱ ନ୍ୟସ୍ତ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହେରାଥ ଉପଲକ୍ଷେ ଲୋକମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭକାମନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହେରାଥ ଉପଲକ୍ଷେ ଲୋକମାନଙ୍କୁ ଶୁଭକାମନା ଜଣାଇଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ହେରାଥ ମୁବାରକ! ମୁଁ ପ୍ରାର୍ଥନା କରୁଛି ଏହି ଶୁଭ ଅବସରରେ ସବୁଆଡେ ଆନନ୍ଦ ଏବଂ ଉଲ୍ଲାସ ବୃଦ୍ଧି ପାଉ । ଆଗାମୀ ଦିନରେ ସମସ୍ତଙ୍କ ଆକାଂକ୍ଷା ପୂରଣ ହେଉ ବୋଲି ଆଶା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ବାଂଲାଦେଶ ପ୍ରଧାନମନ୍ତ୍ରୀ ଶେଖ ହସିନାଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟେଲିଫୋନ ଯୋଗେ ବାଂଲାଦେଶ ପ୍ରଧାନମନ୍ତ୍ରୀ ଶେଖ ହସିନାଙ୍କ ସହ କଥାବାର୍ତ୍ତା କରିଛନ୍ତି । ପ୍ରଧାନମନ୍ତ୍ରୀ ଶେଖ ହସିନା ଏବଂ ବାଂଲାଦେଶବାସୀଙ୍କୁ ପ୍ରଧାନମନ୍ତ୍ରୀ ମୋଦୀ ଇଦ-ଉଲ-ଫିତରର ଶୁଭେଚ୍ଛା ଜଣାଇଥିଲେ ।
ଦୁଇ ନେତା ଉଭୟ ଦେଶରେ ଘୂର୍ଣ୍ଣିବାତ୍ୟା ଅମ୍ଫନ ଦ୍ୱାରା ହୋଇଥିବା କ୍ଷୟକ୍ଷତିର ଆକଳନ କରିଥିଲେ । ଉଭୟେ କୋଭିଡ ମହାମାରୀର ସାମ୍ପ୍ରତିକ ପରିସ୍ଥିତି ଏବଂ ଏହି ପ୍ରସଙ୍ଗରେ ଦୁଇ ଦେଶ ମଧ୍ୟରେ ଚାଲିଥିବା ସହଯୋଗ ନେଇ ମଧ୍ୟ ଆଲୋଚନା କରିଥିଲେ । ଏହି ଆହ୍ଵାନମୂଳକ ପରିସ୍ଥିତିର ମୁକାବିଲା ପାଇଁ ବାଂଲାଦେଶକୁ ଭାରତର ସମର୍ଥନ ନେଇ ପ୍ରଧାନମନ୍ତ୍ରୀ ମୋଦୀ ଆଶ୍ଵାସନା ଦେଇଥିଲେ ।
ପ୍ରଧାନମନ୍ତ୍ରୀ ଶେଖ ହସିନା ଏବଂ ବାଂଲାଦେଶର ବନ୍ଧୁବତ୍ସଳ ଲୋକଙ୍କ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ପ୍ରଧାନମନ୍ତ୍ରୀ ଶୁଭେଚ୍ଛା ଜଣାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପବିତ୍ର ରମଜାନ ମାସ ଆରମ୍ଭରେ ଦେଶବାସୀଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପବିତ୍ର ରମଜାନ ମାସ ଆରମ୍ଭରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କର ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ଶ୍ରୀ ମୋଦୀ କହିଛନ୍ତି, “ରମଜାନ ଅସହାୟ ତଥା ବଞ୍ଚିତ ଲୋକଙ୍କ ସେବା କରିବାର ଏକ ଗୁରୁତ୍ୱପୂର୍ଣ୍ଣ ବାର୍ତ୍ତା ପ୍ରଦାନ କରିଥାଏ । ଏହା ସମାନତା, ଭ୍ରାତୃତ୍ୱ ଏବଂ କରୁଣାର ମହତ୍ତ୍ୱକୁ ମଧ୍ୟ ଦୃଢତାର ସହିତ ସୂଚାଏ” ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
କରୋନା ସ୍ଥିତି ଯୋଗୁଁ ଆର୍ଥିକ ଚାପର ସମ୍ମୁଖୀନ ଶକ୍ତି କ୍ଷେତ୍ରକୁ ନଗଦ ଯୋଗାଣ ସଂକ୍ରାନ୍ତ ପ୍ରସ୍ତାବକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ବୈଠକ ଅନୁଷ୍ଠିତ ହୋଇଯାଇଛି । ଏଥିରେ କରୋନା ମହାମାରୀ ଦ୍ୱାରା ଆର୍ଥିକ ଚାପର ସମ୍ମୁଖୀନ ହୋଇଥିବା ଶକ୍ତି କ୍ଷେତ୍ରକୁ ଏକକାଳୀନ ଅର୍ଥ ସହାୟତା ଯୋଗାଇ ଦେବା ସଂକ୍ରାନ୍ତ ଏକ ପ୍ରସ୍ତାବ ଗୃହୀତ ହୋଇଛି । ପାୱାର ଫାଇନାନ୍ସ କର୍ପୋରେସନ  ଏବଂ ଗ୍ରାମ୍ୟ ବିଦ୍ୟୁତକରଣ ନିଗମ  ଏବେ ଆର୍ଥିକ ଚାପ ଯୋଗୁଁ ଶକ୍ତି ଆବଣ୍ଟନକାରୀ କଂପାନୀ ବା ଡିସ୍କମ୍ଗୁଡିକୁ ଋଣ ଯୋଗାଣରେ ଅସୁବିଧାର ସମ୍ମୁଖୀନ ହୋଇଛନ୍ତି । ଡିସ୍କମ୍ଗୁଡିକ ମଧ୍ୟ ଉପଭୋକ୍ତାଙ୍କଠାରୁ ବିଜୁଳି ଶୁଳ୍କ ଆଦାୟରେ ଅସୁବିଧାର ସମ୍ମୁଖୀନ ହୋଇଥିବାରୁ ଆର୍ଥିକ ନିଅଣ୍ଟରେ ପଡିଛନ୍ତି । ତେଣୁ ଆବଶ୍ୟକ ନଗଦ ସଂଗ୍ରହ କରିବା ପାଇଁ ଏହି ଦୁଇ ନିଗମ ନୂଆ ବ୍ୟବସ୍ଥା ଅନୁସାରେ ଗତବର୍ଷର ସଂଗୃହୀତ ରାଜସ୍ୱ ପରିମାଣର 25 ଶତାଂଶ ପର୍ଯ୍ୟନ୍ତ କାର୍ଯ୍ୟକାରୀ ପୁଞ୍ଜି ଋଣ ଆକାରରେ ସଂଗ୍ରହ କରିପାରିବେ । ସଂପୃକ୍ତ ଅର୍ଥକୁ ଏହି ଦୁଇ ନିଗମ ଆର୍ଥିକ ଚାପର ସମ୍ମୁଖୀନ ହୋଇଥିବା ଡିସ୍କମ୍ଗୁଡିକୁ ଋଣ ଆକାରରେ ଯୋଗାଇଦେବେ । ଊଜ୍ଜ୍ୱଳ ଡିସ୍କମ୍ ଆସ୍ୟୁରାନ୍ସ ଯୋଜନା ବା ଉଦୟ କାର୍ଯ୍ୟକ୍ରମ ମାଧ୍ୟମରେ ଏହି ଅର୍ଥ ଯୋଗାଇ ଦିଆଯିବ ।
ଏହି ଏକକାଳୀନ କୋହଳ ବ୍ୟବସ୍ଥା ଦ୍ୱାରା ବିଦ୍ୟୁତ କ୍ଷେତ୍ରକୁ ନଗଦ ଯୋଗାଣ ବ୍ୟବସ୍ଥା କୋହଳ ଓ ସୁଗମ ହେବ । ଏହାଫଳରେ ରାଜ୍ୟ ସରକାରମାନେ ଡିସ୍କମ୍ଗୁଡିକୁ ଦେୟ ପ୍ରଦାନ ମଧ୍ୟ ନିଶ୍ଚିତ କରିବେ ।
ପୃଷ୍ଠଭୂମି
କରୋନା ମହାମାରୀର ମୁକାବିଲା ପାଇଁ ଦେଶବ୍ୟାପୀ ଲକ୍ ଡାଉନ ଘୋଷଣା ହେଲାପରେ ଊର୍ଜ୍ଜା କ୍ଷେତ୍ର ବିଶେଷକରି ବିଜୁଳି ଉଦ୍ୟୋଗରେ ଅର୍ଥାଭାବ ଦେଖାଦେଇଥିଲା । ଖାଉଟିମାନେ ଲକ୍ଡାଉନ କାରଣରୁ ନିଜର ବିଜୁଳି ଦେୟ ଠିକ୍ ସମୟରେ ଦେଇପାରିନଥିଲେ ଏବଂ ଏହାର ଆଦାୟ ମଧ୍ୟ ପ୍ରଭାବିତ ହୋଇଥିଲା । ତେବେ ସେହି ସମୟରେ ବିଜୁଳି ଏକ ଅତ୍ୟାବଶ୍ୟକ ସାମଗ୍ରୀ ହୋଇଥିବାରୁ ଖାଉଟିଙ୍କୁ ଏହା ନିରବଚ୍ଛିନ୍ନଭାବେ ଯୋଗାଇ ଦିଆଯାଉଥିଲା । ସେଥିପାଇଁ ମଧ୍ୟ ଡିସ୍କମ୍ଗୁଡିକ ବିପୁଳ ଖର୍ଚ୍ଚର ସମ୍ମୁଖୀନ ହେବାକୁ ପଡୁଥିଲା । ଏହାଛଡା ଲକ୍ଡାଉନ କାରଣରୁ ବିଭିନ୍ନ ଶିଳ୍ପୋଦ୍ୟୋଗ ବନ୍ଦ ରହିଥିବାରୁ ବିଜୁଳି ବ୍ୟବହାର ଯଥେଷ୍ଟ କମିଥିଲା । ଏବେ ଯାହା ଦେଖାଯାଉଛି ବିଦ୍ୟୁତ କ୍ଷେତ୍ରର ନଗଦ ସ୍ଥିତିରେ ନିକଟ ଭବିଷ୍ୟତରେ ଉନ୍ନତି ଆସିବ ନାହିଁ । ଦେଶର ଆର୍ଥିକ କାର୍ଯ୍ୟକଳାପ କ୍ରମଶଃ ବଢିଲେ ବିଜୁଳି ଚାହିଦା ମଧ୍ୟ ବଢିବ । ତେଣୁ ସେହି ସମୟ ପର୍ଯ୍ୟନ୍ତ ବିଜୁଳି ସଂଯୋଗକୁ ଅବ୍ୟାହତ ରଖିବା ପାଇଁ ଏ କ୍ଷେତ୍ରରେ ନଗଦ ଅର୍ଥ ପ୍ରବେଶ କରାଇବାର ଆବଶ୍ୟକତା ଦେଖାଦେଇଛି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ବ୍ରିକ୍ସ ରାଷ୍ଟ୍ରର ଯୁବ ପ୍ରତିଯୋଗୀ ଏବଂ ସରକାରୀ ପ୍ରତିନିଧିମାନଙ୍କୁ ସମ୍ବୋଧିତ କଲେ କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁର
କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ଠାକୁର ଭିଡିଓ କନଫରେନ୍ସିଂ ଜରିଆରେ ୨ ଅଗଷ୍ଟ ୨୦୨୨ରେ ଆରମ୍ଭ ହୋଇଥିବା ଦ୍ୱିତୀୟ ବ୍ରିକ୍ସ ଯୁବ ଶିବିରରେ ଅଂଶଗ୍ରହଣ କରିଥିବା ବ୍ରିକ୍ସ ରାଷ୍ଟ୍ର ସମୂହର ଯୁବ ପ୍ରତିଯୋଗୀ ଏବଂ ସରକାରୀ ପ୍ରତିନିଧିମାନଙ୍କୁ ସମ୍ବୋଧିତ କରିଛନ୍ତି ।
ଏହି ଅବସରରେ କେନ୍ଦ୍ର ମନ୍ତ୍ରୀ କହିଥିଲେ ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଭାରତ ସରକାର ସାରା ବିଶ୍ୱର ଯୁବକମାନଙ୍କ ମଧ୍ୟରେ ଏକ ଚିରସ୍ଥାୟୀ ସମ୍ପର୍କ ସ୍ଥାପନ ଉପରେ ପ୍ରାଥମିକତା ଦେଇ ଆସୁଛନ୍ତି । ପ୍ରଧାନମନ୍ତ୍ରୀଙ୍କ ଦ୍ୱାରା ଆରମ୍ଭ କରାଯାଇଥିବା ଲାଇଫଷ୍ଟାଇଲ୍ ଫର ଏନଭାଇରନ୍ମେଣ୍ଟ  ବା ଲାଇଫ ଅଭିଯାନ ବିଷୟରେ କେନ୍ଦ୍ର ମନ୍ତ୍ରୀ ଶ୍ରୀ ଠାକୁର ଉଲ୍ଲେଖ କରିବା ସହିତ ଏହି ଅଭିଯାନକୁ ମିଳିତ ଭାବେ ଆଗେଇ ନେବା ନିମନ୍ତେ ଯୋଗଦାନ ଦେବା ଲାଗି ଯୁବପିଢ଼ିଙ୍କୁ ଆହ୍ବାନ କରିଥିଲେ । ଏହାଦ୍ୱାରା ପରିବେଶ ସଚେତନ ଜୀବନଶୈଳୀ ପାଇଁ ଏହି ଅଭିଯାନ ଏକ ଗଣଆନ୍ଦୋଳନର ରୂପ ନେବ । ସମ୍ବଳପୂର୍ଣ୍ଣ ଏକୀକରଣ ମାଧ୍ୟମରେ ଆନ୍ତଃପିଢ଼ି ସମ୍ପର୍କକୁ ବଜାୟ ରଖିବା ଏବଂ ସ୍ୱଦେଶୀ ଜ୍ଞାନକୁ ଜୀବନ୍ତ ରଖିବା ପରେ ସେ ଜୋର ଦେଇଥିଲେ ।
ଦ୍ୱିତୀୟ ବ୍ରିକ୍ସ ଅନ୍ତର୍ଜାତୀୟ ଯୁବ ଶିବିର ଅଧିକ ଫଳପ୍ରଦ ହୋଇପାରିବ ବୋଲି କେନ୍ଦ୍ର ମନ୍ତ୍ରୀ ଆଶାବ୍ୟକ୍ତ କରିଥିଲେ ।
ରେଳ ମନ୍ତ୍ରଣାଳୟ
ଭାରତୀୟ ରେଳ ଦ୍ଵାରା ଦେଶରେ ଚଳାଚଳ ହେଉଛି 283 “ଶ୍ରମିକ ସ୍ପେଶାଲ” ଟ୍ରେନ
• ଆଜି ପାଇଁ ଚଳାଚଳ ହେବ 49 ଶ୍ରମିକ ସ୍ୱତନ୍ତ୍ର ଟ୍ରେନ
• ଯାତ୍ରୀମାନଙ୍କୁ ଦିଆଯିବ ମାଗଣା ଭୋଜନ ଏବଂ ପାଣି
• କେବଳ ଯାତ୍ରୀ ପଠାଉଥିବା ଏବଂ ଗ୍ରହଣ କରୁଥିବା ରାଜ୍ୟ ଦ୍ଵାରା ସମ୍ମତି ଆଧାରରେ ରେଳବାଇ ଟ୍ରେନ ଚଳାଚଳ କରୁଛି
• ପାଳନ ହେଉଛି ସାମାଜିକ ଦୂରତା
• ପ୍ରତ୍ୟେକ “ଶ୍ରମିକ ସ୍ପେଶାଲ” ଟ୍ରେନର ଯାତ୍ରୀ ସଂଖ୍ୟା ପ୍ରାୟ 1200
• ଶେଷ ତଥ୍ୟ ଅନୁଯାୟୀ - 300ରୁ ଅଧିକ ସ୍ୱତନ୍ତ୍ର ଟ୍ରେନ କରୁଛି ଚଳାଚଳ
ସ୍ୱତନ୍ତ୍ର ଟ୍ରେନ ଦ୍ୱାରା ବିଭିନ୍ନ ସ୍ଥାନରେ ଫସି ରହିଥିବା ପ୍ରବାସୀ ଶ୍ରମିକ, ତୀର୍ଥଯାତ୍ରୀ, ପର୍ଯ୍ୟଟକ, ଛାତ୍ର ଏବଂ ଅନ୍ୟାନ୍ୟ ଅସହାୟ ବ୍ୟକ୍ତିଙ୍କ ଗତିବିଧି ସମ୍ପର୍କରେ ଗୃହ ମନ୍ତ୍ରଣାଳୟର ନିର୍ଦ୍ଦେଶ ପରେ ଭାରତୀୟ ରେଳବାଇ “ଶ୍ରମିକ ସ୍ପେଶାଲ” ଟ୍ରେନ ଚଳାଇବାକୁ ନିଷ୍ପତ୍ତି ଗ୍ରହଣ କରିଥିଲା ।
9 ମେ’ 2020 ସୁଦ୍ଧା ଦେଶର ବିଭିନ୍ନ ରାଜ୍ୟରୁ ମୋଟ 283 “ଶ୍ରମିକ ସ୍ପେଶାଲ” ଟ୍ରେନ ଚଳାଚଳ କରୁଛି, ଯେଉଁଥିରୁ 225 ଟ୍ରେନ ଗନ୍ତବ୍ୟ ସ୍ଥଳରେ ପହଞ୍ଚିଛି ଏବଂ 58 ଟ୍ରେନ ଚଳାଚଳରେ ଅଛି । 49 ଶ୍ରମିକ ସ୍ୱତନ୍ତ୍ର ଟ୍ରେନ ଆଜି ଚଳାଚଳରେ ଅଛି ।
ବିଭିନ୍ନ ରାଜ୍ୟରେ ଯାତ୍ରା ସମାପ୍ତ ହୋଇଥିବା 283 ଟ୍ରେନ ମଧ୍ୟରୁ ଆନ୍ଧ୍ରପ୍ରଦେଶ-2, ବିହାର-90, ହିମାଚଳ ପ୍ରଦେଶ-1, ଝାଡଖଣ୍ଡ-16, ମଧ୍ୟପ୍ରଦେଶ-21, ମହାରାଷ୍ଟ୍ର-3, ଓଡିଶା-21, ରାଜସ୍ଥାନ-4, ତେଲେଙ୍ଗାନା-2, ଉତ୍ତରପ୍ରଦେଶ-121 ଏବଂ ପଶ୍ଚିମବଙ୍ଗ-2 ।
ଏହି ଟ୍ରେନଗୁଡିକ ପ୍ରୟାଗରାଜ, ଛାପ୍ରା, ବାଲିଆ, ଗୟା, ପୂର୍ଣ୍ଣିୟା, ବାରଣାସୀ, ଦରଭଙ୍ଗା, ଗୋରଖପୁର, ଲକ୍ଷ୍ନୌ, ଯୌନପୁର, ହାଟିଆ, ବସ୍ତି, କାଟିହାର, ଦାନାପୁର, ମୁଜାଫରପୁର, ସାହାର୍ସା ଇତ୍ୟାଦି ସହରକୁ ପ୍ରବାସୀମାନଙ୍କୁ ପଠାଇଛି ।
ଏହି ଶ୍ରମିକ ସ୍ପେଶାଲ ଟ୍ରେନରେ ସର୍ବାଧିକ 1200 ଯାତ୍ରୀ ସାମାଜିକ ଦୂରତାକୁ ପାଳନ କରି ଯାତ୍ରା କରିପାରିବେ । ଟ୍ରେନକୁ ଯିବା ପୂର୍ବରୁ ଯାତ୍ରୀମାନଙ୍କର ସଠିକ ସ୍କ୍ରିନିଂ ସୁନିଶ୍ଚିତ କରାଯାଉଛି । ଯାତ୍ରା ସମୟରେ ଯାତ୍ରୀମାନଙ୍କୁ ମାଗଣା ଭୋଜନ ଏବଂ ପାଣି ଦିଆଯାଉଛି ।
ଖାଦ୍ୟ ପ୍ରକ୍ରିୟାକରଣ ଶିଳ୍ପ ମନ୍ତ୍ରଣାଳୟ
କୋଭିଡ-19 ପରିସ୍ଥିତି ସତ୍ଵେ କେନ୍ଦ୍ର ଖାଦ୍ୟ ପ୍ରକ୍ରିୟାକରଣ ଶିଳ୍ପ ମନ୍ତ୍ରଣାଳୟର ଅଭିଯୋଗ ପ୍ରକୋଷ୍ଠ ଦ୍ଵାରା 581 ମାମଲାର ଫଇସଲା
• ତୃଣମୂଳ ସ୍ତରରେ ଥିବା ପରିସ୍ଥିତିର ଆକଳନ ପାଇଁ ବିଭାଗ ସହ ସଂଶ୍ଳିଷ୍ଟ ସଂସ୍ଥା ଓ ସଙ୍ଗଠକଙ୍କ ସହ ଶ୍ରୀମତୀ ହରସିମରତ କୌର ବାଦଲଙ୍କ ନିୟମିତ ଭିଡିଓ କନଫରେନ୍ସ
କେନ୍ଦ୍ର ଖାଦ୍ୟ ପ୍ରକ୍ରିୟାକରଣ ଶିଳ୍ପ ମନ୍ତ୍ରଣାଳୟର ଅଭିଯୋଗ ପ୍ରକୋଷ୍ଠ ପାଇଥିବା 585ଟି ମାମଲା ମଧ୍ୟରୁ 581ଟି ମାମଲାର ସମୟୋଚିତ ସମାଧାନ କରିଛି । ଏଥିପାଇଁ ଗଠିତ ଟାସ୍କ ଫୋର୍ସ ସମ୍ପୃକ୍ତ ରାଜ୍ୟ ସରକାରଙ୍କ ଅର୍ଥ ଓ ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ ସମେତ ଅନ୍ୟାନ୍ୟ କର୍ତ୍ତୃପକ୍ଷଙ୍କ ସହଯୋଗରେ ଏହା କରିପାରିଛି । ଏହି ଟାସ୍କ ଫୋର୍ସ ମଧ୍ୟ ବିଭିନ୍ନ ଅଗ୍ରଣୀ ଶିଳ୍ପ ସଂଘ ଓ ବିଭିନ୍ନ ରାଜ୍ୟରେ ଥିବା ଖାଦ୍ୟ ପ୍ରକ୍ରିୟାକରଣ ସଂସ୍ଥାଗୁଡ଼ିକ ସହ ଯୋଗାଯୋଗରେ ରହିଛି । ଖାଦ୍ୟ ପ୍ରକ୍ରିୟାକରଣ କ୍ଷେତ୍ରରେ ଥିବା ସବୁ ପ୍ରକାରର ଆପତ୍ତି ଅଭିଯୋଗ, କୋଭିଡ-19 ଜନିତ ଲକଡାଉନ ଯୋଗୁଁ ଉତ୍ପାଦନ ଓ ଯୋଗାଣ ବ୍ୟାହତ ସମସ୍ୟାଗୁଡିକୁ covidgrievance-mofpi[at]gov[dot]in ଇ-ମେଲ ଜରିଆରେ ପଠାଯାଇପାରିବ ।
ମନ୍ତ୍ରଣାଳୟର ବରିଷ୍ଠ ଅଧିକାରୀ ଓ ଇନଭେଷ୍ଟ ଇଣ୍ଡିଆର ସଦସ୍ୟମାନଙ୍କୁ ନେଇ ବିଭାଗ ପକ୍ଷରୁ ଏକ ଉତ୍ସର୍ଗୀକୃତ ଟାସ୍କ ଫୋର୍ସ ଓ ଅଭିଯୋଗ ପ୍ରକୋଷ୍ଠ ଖୋଲାଯାଇଛି । ଶିଳ୍ପ ପ୍ରତିଷ୍ଠାନଗୁଡିକ ସିଧାସଳଖ କିମ୍ବା ଏହାର ସଂଘ ଜରିଆରେ ଅଭିଯୋଗ ପ୍ରକୋଷ୍ଠକୁ ଜଣାଇପାରିବେ । ଅଭିଯୋଗ ପ୍ରକୋଷ୍ଠ ଦ୍ଵାରା ନିମ୍ନଲିଖିତ ମୁଖ୍ୟ ବିଷୟ ଉପରେ ଅଭିଯୋଗ ଗ୍ରହଣ କରାଯାଇଛି -
- ଲକଡାଉନ ଯୋଗୁଁ ପ୍ଳାଣ୍ଟ ସଟଡାଉନ
- ପଣ୍ୟାଗାର ସଟଡାଉନ ଜନିତ ସମସ୍ୟା
- ଶ୍ରମିକ ଅଭାବ
- କର୍ମଚାରୀ ଓ ଶ୍ରମିକମାନଙ୍କ ଯାତାୟାତରେ ବାଧା
ବିଭାଗୀୟ ମନ୍ତ୍ରୀ ଶ୍ରୀମତୀ ହରସିମରତ କୌର ବାଦଲଙ୍କ ଅଧ୍ୟକ୍ଷତାରେ ବିଭିନ୍ନ ଶିଳ୍ପ ସଂଘ, ଶୀତଳ ଭଣ୍ଡାର କର୍ତ୍ତୃପକ୍ଷ ଓ ରପ୍ତାନିକାରୀମାନଙ୍କ ସହ ଭିଡିଓ କନଫରେନ୍ସ ସମ୍ମିଳନୀ ଆୟୋଜନ କରାଯାଇ ତୃଣମୂଳ ସ୍ତରରେ ସମସ୍ୟାର ଉତ୍ସ ଖୋଜାଯାଇଛି ।
ଭିଡିଓ କନଫରେନ୍ସ ସମ୍ମିଳନୀର ମତ ବିନିମୟ କାଳରେ ଶୀତଳ ଭଣ୍ଡାରଗୁଡିକ ସମ୍ମୁଖୀନ ହେଉଥିବା ବିଭିନ୍ନ ସମସ୍ୟାଗୁଡ଼ିକର ତୁରନ୍ତ ପନ୍ଥା ବାହାର କରାଯାଇଛି । ପରିସ୍ଥିତି ସ୍ଵାଭାବିକ ହେବା ସହ ଖାଦ୍ୟ ଓ ଏଥିସହିତ ସଂଶ୍ଳିଷ୍ଟ ଶିଳ୍ପାନୁଷ୍ଠାନରେ ସମ୍ଭାବ୍ୟ ପଦକ୍ଷେପ ନେଇ ମଧ୍ୟ ଆଲୋଚନା କରାଯାଇଛି । ଚାଷୀମାନେ ଯେପରି ଉପକୃତ ହୁଅନ୍ତି ସେଥିପାଇଁ ଅମଳ ହୋଇଥିବା କୃଷିଜାତ ସାମଗ୍ରୀ ଯେପରି ଶିଳ୍ପାନୁଷ୍ଠାନଗୁଡିକୁ ଶୀଘ୍ର ପଠାଯାଏ ସେଥିପ୍ରତି ବିଶେଷ ଧ୍ୟାନ ଦିଆଯାଇଛି । କୋଭିଡ-19 ପରିସ୍ଥିତି ଦ୍ଵାରା ଯେପରି ଖାଦ୍ୟ ପ୍ରକ୍ରିୟାକରଣ କ୍ଷେତ୍ର ବିଶେଷ ପ୍ରଭାବିତ ନହୁଏ ସେଥିନେଇ ବିହିତ ପଦକ୍ଷେପ ଗ୍ରହଣ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟଗୋଷ୍ଠୀ କ୍ରୀଡାରେ ଲଗାତାର ତୃତୀୟ ପଦକ ଜିତିଥିବାରୁ ବଜରଙ୍ଗ ପୁନିଆଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡାରେ ଲଗାତାର ତୃତୀୟ ପଦକ ଜିତିଥିବାରୁ ବଜରଙ୍ଗ ପୁନିଆଙ୍କୁ ଅଭିନନ୍ଦନ ଜଣାଇଛନ୍ତି । ୨୦୨୨ ସିଡବ୍ଲ୍ୟୁଜି ରେ ୬୫ କିଲୋଗ୍ରାମ କୁସ୍ତିରେ ବଜରଙ୍ଗ ପୁନିଆ ସ୍ୱର୍ଣ୍ଣ ପଦକ ଜିତିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଦକ୍ଷ ବଜରଙ୍ଗ ପୁନିଆ ସ୍ଥିରତା ଏବଂ ଉତ୍କର୍ଷ ସହିତ ସମକକ୍ଷ । ସେ ବର୍ମିଂହାମ ସିଡବ୍ଲ୍ୟୁଜି ରେ ଏକ ସ୍ୱର୍ଣ୍ଣ ଜିତିଛନ୍ତି । ସିଡବ୍ଲ୍ୟୁଜିରେ ଲଗାତାର ଭାବେ ତୃତୀୟ ପଦକ ଜିଣିଥିବାରୁ ଉଲ୍ଲେଖନୀୟ କୀର୍ତ୍ତିମାନ ପାଇଁ ତାଙ୍କୁ ଅଭିନନ୍ଦନ । ତାଙ୍କର ଆବେଗ ଏବଂ ଆତ୍ମବିଶ୍ୱାସ ପ୍ରେରଣାଦାୟକ ଅଟେ । ମୋର ସର୍ବଦା ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗତ ୬୦ ବର୍ଷରେ ଏସୀୟ କ୍ରୀଡ଼ାରେ ଭାରତର ସର୍ବଶ୍ରେଷ୍ଠ ପ୍ରଦର୍ଶନକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ାରେ ଚଳିତଥର ସର୍ବାଧିକ ୧୦୭ ପଦକ ସହ ଗତ ୬୦ ବର୍ଷରେ ଭାରତର ସର୍ବଶ୍ରେଷ୍ଠ ପ୍ରଦର୍ଶନକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ଖେଳାଳିଙ୍କ ଅଦମ୍ୟ ନିଷ୍ଠା, ନିରନ୍ତର ପ୍ରୟାସ ଏବଂ ପରିଶ୍ରମକୁ ଶ୍ରୀ ମୋଦୀ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ଭାରତ ପାଇଁ ଐତିହାସିକ ସଫଳତା!
ଆମ ଅବିଶ୍ୱସନୀୟ ଆଥଲେଟମାନେ ୧୦୭ ପଦକ ଆଣିଥିବାରୁ ସମଗ୍ର ଦେଶ ଉଲ୍ଲସିତ, ଯାହା କି ଗତ ୬୦ ବର୍ଷରେ ସର୍ବଶ୍ରେଷ୍ଠ ପ୍ରଦର୍ଶନ ।
ଆମ ଖେଳାଳିମାନଙ୍କ ଅଦମ୍ୟ ନିଷ୍ଠା, ନିରନ୍ତର ପ୍ରୟାସ ଏବଂ ପରିଶ୍ରମ ଦେଶକୁ ଗର୍ବିତ କରିଛି । ସେମାନଙ୍କ ବିଜୟ ଆମକୁ ଅବିସ୍ମରଣୀୟ ମୁହୂର୍ତ୍ତ ଦେଇଛି, ସମସ୍ତଙ୍କୁ ପ୍ରେରିତ କରିଛି ଏବଂ ଉତ୍କର୍ଷତା ପ୍ରତି ଆମର ପ୍ରତିବଦ୍ଧତାକୁ ନିଶ୍ଚିତ କରିଛି ।’
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଣେ ପ୍ରଶଂସକଙ୍କ ଭିଡିଓ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅହମ୍ମଦାବାଦ ମେଟ୍ରୋ ପ୍ରକଳ୍ପର ପ୍ରଥମ ପର୍ଯ୍ୟାୟ ଉଦଘାଟନୀ ଉତ୍ସବରେ ପ୍ରଧାନମନ୍ତ୍ରୀଙ୍କ ଭାଷଣର କ୍ଲିପିଂ ଥିବା ଜଣେ ପ୍ରଶଂସକଙ୍କ ଏକ ଟୁଇଟ୍ ସେୟାର କରିଛନ୍ତି । ବନ୍ଦେ ଭାରତ ଏକ୍ସପ୍ରେସ ସଂକ୍ରାନ୍ତରେ ତାଙ୍କ ଅଭିଜ୍ଞତା ବିଷୟରେ ପ୍ରଧାନମନ୍ତ୍ରୀ ଏଥିରେ ଆଲୋଚନା କରୁଥିବା ଦେଖିବାକୁ ମିଳିବ ।
ଜଣେ ପ୍ରଶଂସକଙ୍କ ଟୁଇଟ୍କୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଯୋଗାଯୋଗ ହେଉଛି ପ୍ରଗତି, ଯୋଗାଯୋଗ ହେଉଛି ସମୃଦ୍ଧତା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି-୨୦ ଶିଖର ସମ୍ମିଳନୀରେ ଯୋଗ ଦେଇଥିବା ନେତାମାନଙ୍କୁ ସ୍ୱାଗତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୯ ଓ ୧୦ ତାରିଖରେ ନୂଆଦିଲ୍ଲୀରେ ଅନୁଷ୍ଠିତ ହେବାକୁ ଥିବା ଜି-୨୦ ଶିଖର ସମ୍ମିଳନୀରେ ଯୋଗ ଦେବା ପାଇଁ ପହଞ୍ଚିଥିବା ନେତାମାନଙ୍କୁ ଭବ୍ୟ ସ୍ୱାଗତ କରିଛନ୍ତି ।
ମରିସସ୍ ପ୍ରଧାନମନ୍ତ୍ରୀଙ୍କୁ ସ୍ୱାଗତ କରି ଶ୍ରୀ ମୋଦୀ ଏକ୍ସ ରେ ଲେଖିଛନ୍ତି:
"ଭାରତକୁ ସ୍ୱାଗତ, ମୋର ବନ୍ଧୁ ପ୍ରଧାନମନ୍ତ୍ରୀ ପ୍ରବିନ୍ଦ କୁମାର ଜଗନ୍ନାଥ । ଆମର ବୈଠକକୁ ଅପେକ୍ଷା କରିଛି।
ଅନ୍ତର୍ଜାତୀୟ ମୁଦ୍ରା ପାଣ୍ଠିର ପରିଚାଳନା ନିର୍ଦ୍ଦେଶକଙ୍କୁ ସ୍ୱାଗତ କରି ପ୍ରଧାନମନ୍ତ୍ରୀ ଲକ୍ସେ ରେ ଲେଖିଛନ୍ତି:
"ସମ୍ପୂର୍ଣ୍ଣ ସହମତ, କ୍ରିଷ୍ଟାଲିନା ଜର୍ଜିଏଭା। ଆମେ ସମସ୍ତେ ମିଳିମିଶି କାର୍ଯ୍ୟ କରିବା ଏବଂ ଆମ ସମୟର ଗୁରୁତ୍ୱପୂର୍ଣ୍ଣ ଆହ୍ୱାନଗୁଡ଼ିକୁ ହ୍ରାସ କରିବା ଏବଂ ଆମର ଯୁବକମାନଙ୍କ ପାଇଁ ଏକ ଉନ୍ନତ ଭବିଷ୍ୟତ ସୁନିଶ୍ଚିତ କରିବା । ଆପଣ ଦିଲ୍ଲୀ ରେ ପହଞ୍ଚିବା ପରେ ଆମ ସଂସ୍କୃତି ପ୍ରତି ଆପଣ ଯେଉଁ ସ୍ନେହ ଦେଖାଇଛନ୍ତି ତାହାକୁ ମଧ୍ୟ ମୁଁ ପ୍ରଶଂସା କରୁଛି।’’
ୟୁରୋପୀୟ ସଂଘ ଆୟୋଗର ସଭାପତିଙ୍କୁ ସ୍ୱାଗତ କରି ପ୍ରଧାନମନ୍ତ୍ରୀ ଏକ୍ସେ ରେ ଲେଖିଛନ୍ତି:
‘‘ଜି-୨୦ ଶିଖର ସମ୍ମିଳନୀ ପାଇଁ ଉର୍ସୁଲା ଭନ୍ ଡେର୍ ଲେଏନ୍ ଆପଣଙ୍କୁ ଦିଲ୍ଲୀରେ ଦେଖି ଆନନ୍ଦିତ। ଇୟୁ କମିଶନଙ୍କ ସମର୍ଥନ ଏବଂ ପ୍ରତିବଦ୍ଧତା ପାଇଁ ଧନ୍ୟବାଦ । ସାମୂହିକ ଭାବରେ, ଆମେ ସମ୍ମୁଖୀନ ହେଉଥିବା ଗୁରୁତ୍ୱପୂର୍ଣ୍ଣ ଆହ୍ୱାନର ମୁକାବିଲା କରିବୁ । ଫଳପ୍ରଦ ବିଚାର ବିମର୍ଶ ଓ ସହଯୋଗୀ ପଦକ୍ଷେପ ପାଇଁ ମୁଁ ଅପେକ୍ଷା କରିଛି।’’
ବ୍ରିଟେନର ପ୍ରଧାନମନ୍ତ୍ରୀଙ୍କୁ ସ୍ୱାଗତ କରି ଶ୍ରୀ ମୋଦୀ ଏକ୍ସେ ରେ ଲେଖିଛନ୍ତି:
"ଋଷି ସୁନକଙ୍କୁ ସ୍ୱାଗତ! ଏକ ଫଳପ୍ରଦ ଶିଖର ସମ୍ମିଳନୀ ପାଇଁ ମୁଁ ଅପେକ୍ଷା କରିଛି ଯେଉଁଠାରେ ଆମେ ଏକ ଉତ୍ତମ ପୃଥିବୀ ପାଇଁ ଏକାଠି କାମ କରିପାରିବା।’’
ସ୍ପେନର ପ୍ରତିନିଧି ଦଳକୁ ସ୍ୱାଗତ କରି ପ୍ରଧାନମନ୍ତ୍ରୀ ସ୍ପେନର ରାଷ୍ଟ୍ରପତିଙ୍କୁ ସମ୍ବୋଧିତ କରି ଏକ୍ସ ରେ ଲେଖିଛନ୍ତି:
‘‘ଆପଣଙ୍କ ଉତ୍ତମ ସ୍ୱାସ୍ଥ୍ୟ ଏବଂ ଶୀଘ୍ର ଆରୋଗ୍ୟ କାମନା କରୁଛି ପେଡ୍ରୋ ସାଞ୍ଚେଜ୍ । ଆଗାମୀ ଜି-୨୦ ଶିଖର ସମ୍ମିଳନୀ ରେ ଆମେ ଆପଣଙ୍କ ମତାମତକୁ ହରାଇବୁ । ଏଥିସହିତ ଭାରତ ଆସିଥିବା ସ୍ପେନ୍ ପ୍ରତିନିଧି ଦଳକୁ ଭବ୍ୟ ସ୍ୱାଗତ।’’
ଆର୍ଜେଣ୍ଟିନାର ରାଷ୍ଟ୍ରପତିଙ୍କୁ ସ୍ୱାଗତ କରି ପ୍ରଧାନମନ୍ତ୍ରୀ ଏକ୍ସେ ରେ ଲେଖିଛନ୍ତି:
‘‘ରାଷ୍ଟ୍ରପତି ଆଲବର୍ଟ ଫର୍ଣାଡେଜ ଭାରତ ଆପଣଙ୍କୁ ଭବ୍ୟ ସ୍ବାଗତ କରୁଛି, ଜି-୨୦ ସମ୍ମିଳନୀ ଅବସରରେ ଆପଣଙ୍କ ମତାମତ ଅପେକ୍ଷରେ ରହିଛୁ’’
ଆମେରିକାର ରାଷ୍ଟ୍ରପତିଙ୍କୁ ସ୍ୱାଗତ କରି ପ୍ରଧାନମନ୍ତ୍ରୀ ଏକ୍ସେ ରେ ଲେଖିଛନ୍ତି:
୭, ଲୋକ କଲ୍ୟାଣ ମାର୍ଗରେ ଆମେରିକାର ରାଷ୍ଟ୍ରପତିଙ୍କୁ ସ୍ୱାଗତ କରି ବହୁତ ଖୁସି । ଆମର ବୈଠକ ବହୁତ ଫଳପ୍ରଦ ହୋଇଛି । ଆମେ ଅନେକ ବିଷୟ ଉପରେ ଆଲୋଚନା କରିବାକୁ ସକ୍ଷମ ହୋଇଥିଲୁ ଯାହା ଭାରତ ଏବଂ ଆମେରିକା ମଧ୍ୟରେ ଅର୍ଥନୈତିକ ଏବଂ ଲୋକମାନଙ୍କ ମଧ୍ୟରେ ସଂଯୋଗକୁ ଆହୁରି ଆଗକୁ ବଢାଇବ | ବିଶ୍ବର ଉନ୍ନତି ପାଇଁ ଆମ ଦୁଇ ଦେଶ ମଧ୍ୟରେ ବନ୍ଧୁତା ଏକ ପ୍ରମୁଖ ଭୂମିକା ଗ୍ରହଣ କରିବ। ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ୨୫ ମିଟର ରାପିଡ୍ ଫାୟାର ପିସ୍ତଲ ପୁରୁଷ ଟିମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କ୍ରୀଡ଼ା ୨୦୨୨ରେ ବ୍ରୋଞ୍ଜ ପଦକ ହାସଲ କରିଥିବା ଅନିଶ ଭାନୱାଲା, ବିଜୟବୀର ସିଦ୍ଧୁ ଏବଂ ଆଦର୍ଶ ସିଂଙ୍କ ୨୫ ମିଟର ରାପିଡ ଫାୟାର ପିସ୍ତଲ ପୁରୁଷ ଟିମ୍କୁ ଅଭିନନ୍ଦନ ଜଣାଇଛନ୍ତି ।
ସେମାନଙ୍କ ବିଜୟ ଧାରାକୁ ପ୍ରଧାନମନ୍ତ୍ରୀ ପ୍ରଶଂସା କରିବା ସହ ଉଜ୍ଜ୍ୱଳ ଭବିଷ୍ୟତ କାମନା କରିଛନ୍ତି ।
SR
(
ରାଷ୍ଟ୍ରପତିଙ୍କ ସଚିବାଳୟ
ପଦ୍ମ ପୁରସ୍କାର ପ୍ରଦାନ କଲେ ରାଷ୍ଟ୍ରପତି
ଭାରତର ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ଆଜି  ରାଷ୍ଟ୍ରପତି ଭବନରେ ଅନୁଷ୍ଠିତ ବେସାମରିକ ସମ୍ମାନ ପ୍ରଦାନ ସମାରୋହରେ ୨୦୨୦ ବର୍ଷ ପାଇଁ ଚାରିଟି ପଦ୍ମ ବିଭୂଷଣ, ଆଠଟି ପଦ୍ମ ଭୂଷଣ ଏବଂ ଏକଷଠିଟି ପଦ୍ମ ଶ୍ରୀ ପୁରସ୍କାର ପ୍ରଦାନ କରିଛନ୍ତି ।
ଏହି ଅବସରରେ ଭାରତର ଉପରାଷ୍ଟ୍ରପତି, ପ୍ରଧାନମନ୍ତ୍ରୀ, ଗୃହମନ୍ତ୍ରୀ ଓ ଅନ୍ୟ ମାନ୍ୟଗଣ୍ୟ ବ୍ୟକ୍ତି ଉପସ୍ଥିତ ଥିଲେ ।
ସମ୍ପୂର୍ଣ୍ଣ ତାଲିକା ଦେଖିବା ପାଇଁ କ୍ଲିକ କରନ୍ତୁ ।
HS
(Visitor Counter : 161
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀର ଲାଲକିଲ୍ଲାରୁ ୭୭ତମ ସ୍ୱାଧୀନତା ଦିବସ ଅବସରରେ ଦେଶବାସୀଙ୍କୁ ସମ୍ବୋଧିତ କରି କହିଛନ୍ତି ଯେ ସମବାୟ ଦେଶର ସାମାଜିକ ଅର୍ଥନୀତିର ଏକ ଗୁରୁତ୍ୱପୂର୍ଣ୍ଣ ଅଂଶ ଅଟେ
ସମବାୟ ସମିତି ଗୁଡ଼ିକୁ ସୁଦୃଢ଼ କରିବା, ସେଗୁଡିକୁ ଆଧୁନିକୀକରଣ କରିବା ଏବଂ ଦେଶର କୋଣ ଅନୁକୋଣରେ ଗଣତନ୍ତ୍ରର ସର୍ବବୃହତ ଏକକକୁ ସୁଦୃଢ଼ କରିବା ପାଇଁ ଏକ ସ୍ୱତନ୍ତ୍ର ସମବାୟ ମନ୍ତ୍ରଣାଳୟ ଗଠନ କରାଯାଇଛି
ସମବାୟ ମନ୍ତ୍ରଣାଳୟ ଦେଶରେ ସମବାୟର ଏକ ନେଟୱାର୍କ ବିସ୍ତାର କରୁଛି, ଯାହା ସୁନିଶ୍ଚିତ କରୁଛି ଯେ ଗରିବ ଲୋକଙ୍କ ସ୍ୱର ମଧ୍ୟ ଶୁଣାଯିବ, ସେମାନଙ୍କ ଆବଶ୍ୟକତା ଗୁଡିକ ପୂରଣ ହେବ ଏବଂ ସେମାନେ ଦେଶର ବିକାଶରେ ଯୋଗଦାନ କରିପାରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀର ଲାଲକିଲ୍ଲାରୁ ୭୭ତମ ସ୍ୱାଧୀନତା ଦିବସ ଅବସରରେ ଦେଶବାସୀଙ୍କୁ ସମ୍ବୋଧିତ କରି କହିଛନ୍ତି ଯେ ସମବାୟ ସମିତି ଗୁଡିକ ଦେଶର ସାମାଜିକ ଅର୍ଥନୀତିର ଏକ ଗୁରୁତ୍ୱପୂର୍ଣ୍ଣ ଅଂଶ ଅଟେ । ସମବାୟ ସମିତି ଗୁଡ଼ିକୁ ସୁଦୃଢ଼ କରିବା, ସେଗୁଡିକୁ ଆଧୁନିକୀକରଣ କରିବା ଏବଂ ଦେଶର କୋଣ ଅନୁକୋଣରେ ଗଣତନ୍ତ୍ରର ସର୍ବବୃହତ୍ ଏକକକୁ ସୁଦୃଢ଼ କରିବା ପାଇଁ ଏକ ସ୍ୱତନ୍ତ୍ର ସମବାୟ ମନ୍ତ୍ରଣାଳୟ ଗଠନ କରାଯାଇଛି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ ଏହା ମଧ୍ୟ କହିଥିଲେ ଯେ , ସମବାୟ ମନ୍ତ୍ରଣାଳୟ ଦେଶରେ ସମବାୟ ସମିତି ଗୁଡିକର ଏକ ନେଟୱାର୍କ ବିସ୍ତାର କରୁଛି, ଏହା ସୁନିଶ୍ଚିତ କରୁଛି ଯେ ଗରିବ ଲୋକ ମାନଙ୍କର ସ୍ୱର ମଧ୍ୟ ଶୁଣାଯିବ, ସେମାନଙ୍କ ଆବଶ୍ୟକତା ଗୁଡିକ ପୂରଣ ହେବ ଏବଂ ସେମାନେ ଦେଶର ବିକାଶ କ୍ଷେତ୍ରରେ ଯୋଗଦାନ କରିପାରିବେ । ଭାରତ ‘ସହକାର ସେ ସମୃଦ୍ଧି' ର ମାର୍ଗ ଚୟନ କରିଛି ବୋଲି ସେ ଗୁରୁତ୍ୱାରୋପ କରି କହିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୁଇସ୍ ଓପନ୍ ୨୦୨୨ ଜିତିବା ପାଇଁ ଭାରତୀୟ ବ୍ୟାଡମିଣ୍ଟନ ଖେଳାଳି ପି ଭି ସିନ୍ଧୁଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ବ୍ୟାଡମିଣ୍ଟନ ଖେଳାଳି ପି ଭି ସିନ୍ଧୁଙ୍କୁ ସୁଇସ୍ ଓପନ୍ ୨୦୨୨ ଜିତିବା ପାଇଁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ସୁଇସ୍ ଓପନ୍ ୨୦୨୨ ଜିତିବା ପାଇଁ ପି ଭି ସିନ୍ଧୁଙ୍କୁ ଅଭିନନ୍ଦନ । ତାଙ୍କର ଏହି ସଫଳତା ଭାରତର ଯୁବକମାନଙ୍କୁ ପ୍ରେରଣା ଯୋଗାଇବ । ଭବିଷ୍ୟତର ଉଦ୍ୟମ ପାଇଁ ତାଙ୍କୁ ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକରେ ଘର ଭୁଶୁଡ଼ି ମୃତ୍ୟୁବରଣ କରିଥିବା ବ୍ୟକ୍ତିଙ୍କ ପାଇଁ ପ୍ରଧାନମନ୍ତ୍ରୀ ଶୋକବ୍ୟକ୍ତ କରିବା ସହିତ ପୀଡିତଙ୍କ ପାଇଁ ପିଏମ୍ଏନ୍ଆରଏଫ୍ ରୁ ସହାୟତା ମଞ୍ଜୁର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକର ବେଲାଗାଭିରେ ଘର ଭୁଶୁଡ଼ିବା କାରଣରୁ ମୃତ୍ୟୁବରଣ କରିଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ୍ ପାଣ୍ଠି  ର ଏକ ସହାୟତାକୁ ମଧ୍ୟ ମଞ୍ଜୁର କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“କର୍ଣ୍ଣାଟକର ବେଲାଗାଭିରେ ଘର ଭୁଶୁଡ଼ିବା କାରଣରୁ ପ୍ରାଣ ହରାଇବା ଅତ୍ୟନ୍ତ ଦୁଃଖ ଦାୟକ । ଏହି ଦୁଃଖ ସମୟରେ ମୋର ଚିନ୍ତାଧାରା ମୃତ ବ୍ୟକ୍ତିଙ୍କ ପରିବାର ସହ ଅଛି । ପିଏମଏନ୍ଆରଏଫ୍ରୁ ପ୍ରତ୍ୟେକ ମୃତ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ ଲକ୍ଷ ଟଙ୍କା କରି ପ୍ରଦାନ କରାଯିବ ।”
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ବିଶ୍ୱ ଡୋପ ନିରୋଧୀ ସଂସ୍ଥା ର ମାନ୍ୟତା ଫେରି ପାଇଲା ଜାତୀୟ ଡୋପ ପରୀକ୍ଷଣ ଏଜେନ୍ସି 
ଜାତୀୟ ଡୋପ ପରୀକ୍ଷଣ ଏଜେନ୍ସି  ବିଶ୍ୱ ଡୋପ ନିରୋଧୀ ସଂସ୍ଥା ର ମାନ୍ୟତା ଫେରି ପାଇଛି। ଏନଡିଟିଏଲକୁ ତା’ର ମାନ୍ୟତା ପୁଣି ଫେରାଇ ଦିଆଯାଇଥିବା ୱାଡା ପକ୍ଷରୁ ବିଧିବଦ୍ଧ ଭାବେ ସୂଚୀତ କରାଯାଇଛି। ଏଥିସହିତ ଏନଡିଟିଏଲର ଡୋପିଂ ନିରୋଧୀ ପରୀକ୍ଷଣ ଏବଂ ଗତିବିଧି ପୁଣିଥରେ ଆରମ୍ଭ କରାଯିବ।
କେନ୍ଦ୍ର ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ଠାକୁର ଆଜି ଏକ ଟୁଇଟ୍ ଜରିଆରେ ଏହି ଘୋଷଣା କରିଛନ୍ତି। ଶ୍ରୀ ଠାକୁର ତାଙ୍କର ଟୁଇଟରେ ଉଲ୍ଲେଖ କରିଛନ୍ତି ଯେ ଏନଡିଟିଏଲର ମାନ୍ୟତା ପୁନଃ ଫେରାଇ ଦିଆଯିବା ଫଳରେ କ୍ରୀଡ଼ା କ୍ଷେତ୍ରରେ ଉଚ୍ଚ ବିଶ୍ୱସ୍ତରୀୟ ମାନକ ହାସଲ କରିବା କ୍ଷେତ୍ରରେ ଭାରତର ପ୍ରୟାସ ତ୍ବରାନ୍ବିତ ହେବ।
ମାନ୍ୟତା ଫେରାଇ ଆଣିବା ପାଇଁ ଏନଡିଟିଏଲର ଅଧିକାରୀ ଓ କର୍ମଚାରୀଙ୍କ ଏକ ଦଳ ଅବିରାମ ଗତିରେ କାର୍ଯ୍ୟ କରିଥିଲେ। ୨୦ ଅଗଷ୍ଟ ୨୦୧୯ରେ ଏନଡିଟିଏଲର ୱାଡ଼ା ମାନ୍ୟତା ପ୍ରତ୍ୟାହାର କରି ନିଆଯାଇଥିଲା। ସେପ୍ଟେମ୍ବର ୨୦୧୮ରେ ଏହି ପ୍ରୟୋଗଶାଳାର କ୍ଷେତ୍ରସ୍ତରୀୟ ଅନୁପାଳନ କରାନଯିବା ଆଧାରରେ ଏପରି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇଥିଲା। ଅନ୍ତର୍ଜାତୀୟ ମାନର ପ୍ରୟୋଗଶାଳାର ସଦ୍ୟତମ ସଂସ୍କରଣ ଏବଂ ୱାଡ଼ା ବୈଷୟିକ ଦସ୍ତାବିଜ, ୨୦୨୧ର ସମ୍ପୂର୍ଣ୍ଣ ଅନୁପାଳନ ଲାଗି ଏନଡିଟିଏଲର ପ୍ରକ୍ରିୟା ଏବଂ ପଦ୍ଧତିରେ ୱାଡ଼ା ପକ୍ଷରୁ ଲଗାତାର ମାର୍ଗଦର୍ଶନ ଓ ସହାୟତା ଯୋଗାଇ ଦିଆଯାଇଥିଲା।
ପରିଣାମସ୍ବରୂପ ଏନଡିଟିଏଲରେ ବ୍ୟାପକ ଉନ୍ନତି ଅଣାଯାଇଥିଲା ଏବଂ ବର୍ତ୍ତମାନ ଏହାର ସୁବିଧା ବିଶ୍ୱସ୍ତରରେ ଥିବା ୱାଡ଼ାର ମାନ୍ୟତାପ୍ରାପ୍ତ ପ୍ରୟୋଗଶାଳା ସହିତ ସମକକ୍ଷ ହୋଇପାରିଛି। ଅଧିକ ଉତ୍କର୍ଷ ହାସଲ କରିବା ଲାଗି ଏନଡିଟିଏଲ ଡୋପିଂ ନିରୋଧୀ ବିଜ୍ଞାନ କ୍ଷେତ୍ରରେ ଗବେଷଣା ପାଇଁ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଫାର୍ମାସ୍ୟୁଟିକାଲ ଏଜୁକେସନ ଆଣ୍ଡ ରିସର୍ଚ୍ଚ , ଗୌହାଟୀ ଏବଂ ସିଏସଆଇଆର-ଆଇଆଇଆଇଏମ ଜମ୍ମୁ ସହିତ ସହଭାଗିତା ସ୍ଥାପନ କରାଯାଇଛି। ଡୋପିଂ ନିରୋଧୀ ପ୍ରୟାସ ଏବଂ ଗବେଷଣା ଗତିବିଧିକୁ ସୁଦୃଢ଼ କରିବା ଲାଗି ୱାଡ଼ା ମାନ୍ୟତାପ୍ରାପ୍ତ ଅନ୍ୟ ବିଜ୍ଞାନାଗାର ସହିତ ମଧ୍ୟ ଏନଡିଟିଏଲ ସହଭାଗିତା ସ୍ଥାପନ କରିଛି।
ଦେଶରେ ଅଧିକ ସଂଖ୍ୟାରେ ଡୋପ ପରୀକ୍ଷା କେନ୍ଦ୍ର ପ୍ରତିଷ୍ଠା କରିବା ଏବଂ ମାନ୍ୟତା ଦେବା ଲାଗି ସରକାର ବିଶେଷ ଆଗ୍ରହୀ ଅଛନ୍ତି। ଦେଶରେ ଅଧିକ ଜନସଂଖ୍ୟା ଏବଂ ଅଧିକ ସଂଖ୍ୟକ କ୍ରୀଡ଼ାବିତଙ୍କୁ ଦୃଷ୍ଟିରେ ରଖି ଏହିସବୁ ପରୀକ୍ଷାଗାର ଅଧିକ ସଂଖ୍ୟାରେ ନମୁନା ପରୀକ୍ଷା କରିବାର କ୍ଷମତା ବୃଦ୍ଧି କରିବ। ଏହା ମଧ୍ୟ ଭାରତରେ ବୃହତ କ୍ରୀଡ଼ା ପ୍ରତିଯୋଗିତା ଆୟୋଜନ ପାଇଁ ସୁବିଧା ପ୍ରଦାନ କରିବ।
୧୭ ଡିସେମ୍ବର ୨୦୨୧ରେ ସଂସଦରେ ଜାତୀୟ ଡୋପିଂ ନିରୋଧୀ ବିଲ ୨୦୨୧ ଆଗତ କରାଯିବା, ଭାରତକୁ କ୍ରୀଡ଼ା ମହାଶକ୍ତିରେ ପରିଣତ କରିବା ଦିଗରେ ଆଉ ଏକ ପଦକ୍ଷେପ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ରୌପ୍ୟ ପଦକ ଜିତିବା ପାଇଁ ମହିଳା କ୍ରିକେଟ୍ ଦଳର ସଦସ୍ୟମାନଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହିଳା କ୍ରିକେଟ୍ ଦଳର ସଦସ୍ୟମାନଙ୍କୁ ବର୍ମିଂହାମରେ ସିଡବ୍ଲ୍ୟୁଜି ୨୦୨୨ ରେ ରୌପ୍ୟ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“କ୍ରିକେଟ୍ ଏବଂ ଭାରତ ଅବିଚ୍ଛେଦ୍ୟ । ଆମର ମହିଳା କ୍ରିକେଟ୍ ଦଳ ସିଡବ୍ଲ୍ୟୁଜିରେ ଉତ୍କୃଷ୍ଟ କ୍ରିକେଟ୍ ଖେଳିଥିଲେ ଏବଂ ସେମାନେ ସମ୍ମାନଜନକ ରୌପ୍ୟ ପଦକ ଆଣିଛନ୍ତି । କ୍ରିକେଟ୍ ରେ ପ୍ରଥମ ସିଡବ୍ଲ୍ୟୁଜି ପଦକ ହୋଇଥିବାରୁ ଏହା ସର୍ବଦା ସ୍ୱତନ୍ତ୍ର ରହିବ । ଦଳର ସମସ୍ତ ସଦସ୍ୟଙ୍କୁ ଉଜ୍ଜ୍ୱଳ ଭବିଷ୍ୟତ ପାଇଁ ଶୁଭେଚ୍ଛା ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବିଗତ ତିନି ଦିନ ଧରି ମୋଟ ପଜିଟିଭ ମାମଲାର 10%ରୁ ତଳେ ରହିଛି ସକ୍ରିୟ ମାମଲା
• ବିଗତ ତିନି ଦିନ ଧରି ଦୈନିକ ପଜିଟିଭ ହାର 5%ରୁ ତଳେ ରହିଛି
ଭାରତରେ କରୋନା ସକ୍ରିୟ ମାମଲା ହ୍ରାସ ଧାରା ଜାରି ରହିଛି । ବିଗତ ତିନି ଦିନ ଧରି ମୋଟ ପଜିଟିଭ ମାମଲାର 10%ରୁ ତଳେ ରହିଛି ସକ୍ରିୟ ମାମଲା । ଅର୍ଥାତ୍ ପ୍ରତି 10 ଜଣ କୋଭିଡ-19 ଆକ୍ରାନ୍ତଙ୍କ ମଧ୍ୟରେ ଜଣେ ସକ୍ରିୟ ଅଛନ୍ତି ।
ଏବେ ଦେଶରେ ମୋଟ ପଜିଟିଭ୍ ମାମଲାର 9.29% ଅଛି ସକ୍ରିୟ ମାମଲା, ଯାହାକି 7,15,812 ।
ଅନ୍ୟ ଏକ ଉଲ୍ଲେଖନୀୟ ଘଟଣାକ୍ରମରେ ଦୈନିକ ପଜିଟିଭ ହାର ବିଗତ ତିନି ଦିନ ଧରି 5%ରୁ ନିମ୍ନରେ ରହିଛି । ଏହାଦ୍ୱାରା ସ୍ପଷ୍ଟ ହେଉଛି କି କେନ୍ଦ୍ର ଓ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଗୁଡ଼ିକ ଦ୍ୱାରା ସୁଚିନ୍ତିତ ରଣନୀତି ଦ୍ୱାରା କରୋନା ସଂକ୍ରମଣ ହ୍ରାସ ପାଇପାରିଛି । ଆଜି ଦୈନିକ ପଜିଟିଭ ହାର 3.8% ରହିଛି ।
ଦୈନିକ ପଜିଟିଭ ହାର ହ୍ରାସ ପାଉଥିବାରୁ ସକ୍ରିୟ ମାମଲା ହ୍ରାସ ପାଉଛି, ଯାହାକି କ୍ରମାଗତ ଭାବେ ଆଜି ମଧ୍ୟ 7.5 ଲକ୍ଷରୁ ତଳେ ରହିଛି  ।
ଦେଶରେ ମୋଟ ସୁସ୍ଥଙ୍କ ସଂଖ୍ୟା 69 ଲକ୍ଷ  ପାଖାପାଖି ହୋଇଛି । ସକ୍ରିୟ ମାମଲା ଓ ସୁସ୍ଥତା ସଂଖ୍ୟା ମଧ୍ୟରେ ପାର୍ଥକ୍ୟ କ୍ରମାଗତ ଭାବେ ବୃଦ୍ଧି ପାଉଛି ଏବଂ ଆଜି 61,58,706ରେ ରହିଛି ।
ଗତ 24 ଘଣ୍ଟା ମଧ୍ୟରେ 79,415 ଜଣ ସୁସ୍ଥ ହୋଇଥିବା ବେଳେ ନୂତନ ପଜିଟିଭ ମାମଲା ରହିଛି 55,839 । ଜାତୀୟ ସୁସ୍ଥତା ହାର 89.20%କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରେ 81% ଆସିଛନ୍ତି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ରରୁ କେବଳ ଗୋଟିଏ ଦିନରେ 23 ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 55,839ଟି ପଜିଟିଭ ମାମଲା ସାମନାକୁ ଆସିଛି । ତନ୍ମଧ୍ୟୟରୁ 78% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ମହାରାଷ୍ଟ୍ର ଏବଂ କେରଳରୁ ଏବେ ମଧ୍ୟ ସର୍ବାଧିକ ପଜିଟିଭ ମାମଲା ଆସୁଛି, ଅର୍ଥାତ 8 ହଜାରରୁ ଅଧିକ । ଏହା ପଛକୁ କର୍ଣ୍ଣାଟକରେ 5 ହଜାରରୁ ଅଧିକ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 702 ଜଣଙ୍କ ମୃତ୍ୟୁ ହୋଇଛି । ଏଥିରୁ 82% ମୃତ୍ୟୁ ହୋଇଛି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ନୂତନ ମୃତ୍ୟୁ ମଧ୍ୟରୁ 25%ରୁ ଅଧିକ ମହାରାଷ୍ଟ୍ରରେ ହୋଇଛି  ।